Candidatul PNL la Primăria Capitalei, Sebastian Burduja, a declarat că până astăzi, noi am plătit degeaba peste 3,3 miliarde lei, în total, ceea ce înseamnă 50 de milioane de euro, anual, tariful de distribuţie de la Transgaz la CET-uri, el dând ca exemplu distanţa între CET Vest şi magistrala Transgaz, care este de doar 400 de metri, conform News.ro.
"Trei din patru CET-uri, în oraşul ăsta, sunt din anii 70, ele sunt poluante şi foarte scumpe, foarte ineficiente. (..) O să vă dau o ştire, din 2007, până astăzi, noi am plătit degeaba, peste 3,3 miliarde lei, în total, înseamnă 50 de milioane de euro, anual", a declarat Sebadstian Burduja la DcNews.
El a precizat că "gazul vine pe magistralele Transgaz, şi să plăteşte tarif de transport Transgaz", potrivit sursei citate.
"Ajung în apropierea CET-urilor şi se plăteşte apoi, pe ultima bucată, pe distribuitor, un tarif de distribuţie. Acest tarif a ajuns la 50 de miioane de euro, anual, în medie. Ştiţi ce distanţă este între un CET şi magistrala Transgaz? Între 400 de metri, la CET Vest şi vreo 3 kilometri la CET Grozăveşti. Nimeni nu s-a preocupat", a mai arătat Burduja, scrie News.ro.